钦定古今图书集成/明伦汇编/官常典/第604卷 > 曾存仁
## 钦定古今图书集成/明伦汇编/官常典/第604卷 > 曾存仁

按《广西通志》：“存仁，字懋远，吉水人。嘉靖间，以参政典
粮饷。桂司仓通判某，多为奸利，御史收付狱。其人多
援贵要书，力为之解，因移存仁讯之。存仁径从狱取
司仓至前，一问具服，褫其官以去。交南方罢役，会计
所费广西应偿广东金谷若干，东征迺甚。西议枝梧，
强输其半，以军府力持之，故存仁密记白之军府，请”
缓征用、恤西困为便，军府不能夺。平乐属邑变梗，存
仁以身巡行。贺邑文林、姜城两乡争田，积岁不能治；
存仁履亩画界，其嚣始息。两江数经兵火，田弃不耕
者万馀亩。存仁行视其处，督附近官吏及时召募开
垦，又为指视左右溪涧可疏引及陂塘可修复者，以
次举行。后稍征入佐给征戍焉。